text: Esbjerg Energy er én sejr fra europæisk avancement
  07 september 2016 kl. 06.11
  Efter et overaskende point på udebane tirsdag aften i Schweiz, kan Esbjerg Energy kan med en sejr over IFK Helsinki fredag aften på hjemmebane spille sig videre i Champions Hockey League.
  Esbjerg Energy kan med en sejr over IFK Helsinki fredag aften på hjemmebane spille sig videre i Champions Hockey League.
  Det er de lyse udsigter efter det danske mesterholds yderst overraskende point i udekampen mod EV Zug.
  Esbjerg Energys målmand Mathias Seldrup stod en brandkamp i Schweiz - og var den afgørende faktor sammen med en smule held for, at Esbjerg Energy klarede 2-2 både i ordinær kamp og efter overtid, så der skulle straffeslag til før, at  Zug vandt 3-2.
  Det ene point, som Esbjerg Enegy tjente ved 2-2 i den ordinære kamp betyder, at en sejr i de to kampe i weekenden over IFK Helsinki er nok til at gå videre  i Champions Hockey League.
  Den første kamp spilles fredag aften i Granly Hockey Arena i Esbjerg med kampstart kl. 19.00.
  
  
  